મને તું ગમતો હતો, ખુબ જ ગમતો હતો. તારા રોમેન્ટિક નખરા, તારી દરેક સ્પેશિયલ ડેયઝ ને સેલિબ્રેટ કરવાની સ્પેશિયલ રીતો પાછળ તો હું રીતસર પાગલ હતી. પણ તારું પાગલપન, તારી જીદ, તારો ગુસ્સો એ બધાનો સામનો કરી-કરીને હું થાકી ગઇ હતી. મને તારી સાથે રહીને પણ સમજાતું નહોતું કે તું શું કરવાનો ! અત્યારે તું ભલે કહેતો કે તું તારી કંપનીમાં સેટલ છે, પણ મનમાં ને મનમાં તું તારી પોતાની કંપની ખોલવાનું પ્લાનિંગ જ કરતો હોઇશ. (હવે એ ન પુછતો કે મને કેમ ખબર પડી ગઇ ! એટલો તો ઓળખુ તને, ડિયર) તારી જીંદગીમાં બધુ છે પણ એમાં ‘સંતોષ’ છે જ નહી, આપણે હતા ત્યારે પણ નહોતો અને અત્યારે પણ નથી.